Diari Oficial de la Generalitat Valenciana


Sumari del DOGV 8860, del 20-07-2020 (2020/5341)

Notificació de la sentència dictada en el procediment ordinari número 1465/2018.
--------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5341


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1465/2018. [2020/5341]  
  
Procediment ordinari [ORD] - 001465/2018-F  
De: María de los Remedios Velarde Pujadas.  
Procuradora: María Mercedes Cruz Sorribes.  
Contra: Marina d'Or Maroc Srlau i Compagnie des Garanties, LTD.  
Procurador: Ramón Alberto Soria Torres.  
Arturo Visus Sanz, lletrat de l'Administració de justícia d'aquest jutjat, faig saber que, en aquest procediment de judici ordinari seguit a instàncies de María de los Remedios Velarde Pujadas, contra Marina d'Or Maroc Srlau i Compagnie des Garanties, LTD, s'ha dictat la sentència que, literalment, és com segueix:  
  
«Sentència número 66/20  
Castelló de la Plana, 6 de març de 2020  
  
Sofía Díaz García, magistrada jutgessa del Jutjat de Primera Instància núm. 10 d'aquesta ciutat i del seu partit judicial, he vist aquestes actuacions de judici ordinari registrades amb el núm. 1465/18, instades per la procuradora Mercedes Cruz Sorribes, en nom i representació de María de los Remedios Velarde Pujadas, i assistida pel lletrat Alejandro Izquierdo Tarín, contra Marina d'Or Maroc Srlau, representada pel procurador Ramón Soria i assistida pel lletrat Yago Ramos Thirache, i contra Compagnie des Garanties; i, en l'exercici d'acció de resolució de contracte de compravenda i reclamació de quantitat, resolc, d'acord amb els següents:  
Dispositiva  
Desestime la demanda interposada per la procuradora Mercedes Cruz Sorribes, en nom i representació de María de los Remedios Velarde Pujadas, i absolc Marina d'Or Marruecos Srlau i Compagnie des Garanties, LTD, de les pretensions contingudes en la demanda, amb la imposició expressa a l'actora de les costes causades.  
  
Notifiqueu aquesta resolució a les parts i indiqueu-los que, en contra, s'hi pot interposar, davant d'aquest jutjat, un recurs d'apel·lació, dins del termini de 20 dies des que es notifique aquesta resolució, per a remetre-la posteriorment a l'Audiència Provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
Expediu una testimoniança d'aquesta resolució perquè conste en les actuacions i porteu-ne l'original al llibre de sentències.  
Aquesta és la meua sentència, que pronuncie, mane i signe.»  
  
De conformitat amb la disposició addicional 15 de la Llei orgànica del poder judicial, perquè siga admés a tràmit el recurs d'apel·lació contra aquesta resolució, s'ha de constituir un depòsit de 50 euros, que li serà retornat només en el cas que el recurs siga estimat. En cap cas, s'admetrà una consignació per un import diferent del que s'ha indicat. El depòsit ha d'ingressar-se en el compte de consignacions i depòsits d'aquest jutjat i, en el camp ?concepte?, ha d'indicar-se el codi ?02 civil-apel·lació- i la data de la resolució contra la qual es recorre amb el format Société la Perla de Tánger Sarl/mm/aaa.  
Publicació. La sentència anterior ha sigut donada, llegida i publicada per la magistrada jutgessa que l'ha dictada, mentre celebrava audiència pública, en el dia de hui; jo, el lletrat de l'Administració de justícia, en done fe.  
Castelló de la Plana, 6 de març de 2020  
I, atés que es desconeix el parador del demandat Compagnie des Garanties, LTD, expedisc aquest edicte a fi que li valga de notificació en deguda forma.  
  
Castelló de la Plana, 9 de març de 2020.- El lletrat de l'Administració de justícia: Arturo Visus Sanz.